एक माह से जलापूर्ति ठप, ग्रामीण परेशान
लूणी नदी में ट्यूबवेल खराब होने से गहराया पेयजल संकट
भास्करन्यूज | जैतारण
क्षेत्रके बिकरलाई कस्बे के शोभादास आश्रम के पास लूणी नदी में 35 दिनों से अधिक समय से ट्यूबवेल खराब होने के कारण ग्रामीणों को पेयजल की समस्या हो रही हैं। खराब ट्यूबवेल को लेकर उच्चाधिकारियों को अवगत करवाया लेकिन समस्या का समाधान नहीं हुआ। ग्रामीणों ने बताया कि पानी की विकट समस्या के कारण मूक पशुओं को भी पानी नसीब नहीं हो रहा हैं। साथ ही पानी के लिए इधर उधर भटकना पड़ रहा हैं। प्रशासन को अवगत करवाने के बाद भी कोई ध्यान नहीं दिया जा रहा है।
बिकरलाईगांव की ये ढाणियां पानी की समस्या से प्रभावित
बिकरलाईगांव के शोभादास आश्रम के पास लूणी नदी मे स्थित ट्यूबवेल से मेघवालों की ढाणी, चौकीदारों की ढाणी, मालियों की ढाणी, बागड़ा बेरा,बालार पर पानी की सप्लाई होती हैं। लेकिन करीब 35 दिनों से खराब होने के कारण पानी की समस्या बनी हुई।
hin_Deva hin_Deva bho_Deva hin_Deva hin_Deva hin_Deva